PMIndiaData/PMIndiaSum huggingface dataset:
ഗുജറാത്തിലെ ബേച്ചരാജിയിൽ സ്വാതന്ത്ര്യ സമര സേനാനി  പ്രഹ്ലാദ്ജി പട്ടേലിന്റെ 115-ാമത് ജന്മ  ജയന്തി പരിപാടിയിൽ പ്രധാനമന്ത്രിയുടെ സന്ദേശവും  ജീവചരിത്ര പ്രകാശനവും

പ്രധാനമന്ത്രി ശ്രീ, നരേന്ദ്ര മോദി ഇന്ന് ഗുജറാത്തിലെ ബെച്ചരാജിയിൽ ശ്രീ പ്രഹ്ലാദ്ജി പട്ടേലിന്റെ 115-ാമത് ജന്മ ജയന്തി പരിപാടിയെയും ജീവചരിത്ര പ്രകാശന ചടങ്ങിനെ ഒരു വീഡിയോ സന്ദേശത്തിലൂടെ അഭിസംബോധന ചെയ്തു. ഗുജറാത്ത് മുഖ്യമന്ത്രി ശ്രീ ഭൂപേന്ദ്രഭായ് പട്ടേൽ ഉൾപ്പെടെയുള്ളവർ ചടങ്ങിൽ പങ്കെടുത്തു. ബേച്ചരാജിയുടെ മഹത്തായ ഭൂമിയിൽ പ്രണാമമർപ്പിച്ച പ്രധാനമന്ത്രി, സ്വാതന്ത്ര്യ സമര സേനാനിയും സാമൂഹിക പ്രവർത്തകനുമായ ശ്രീ പ്രഹ്ലാദ്ജി പട്ടേലിന്റെ സ്മരണകൾക്ക് മുന്നിൽ വണങ്ങി. സാമൂഹ്യ സേവനത്തിലെ ശ്രീ പ്രഹ്ലാദ്ജി പട്ടേലിന്റെ ഔദാര്യവും അദ്ദേഹത്തിന്റെ ത്യാഗവും പ്രധാനമന്ത്രി ചൂ ണ്ടിക്കാട്ടി . മഹാത്മാഗാന്ധിയുടെ ആഹ്വാനപ്രകാരം സ്വാതന്ത്ര്യസമരത്തിൽ പങ്കെടുത്ത അദ്ദേഹം സബർമതിയിലും യെരവാഡയിലും ജയിൽവാസം അനുഭവിച്ചു. ശ്രീ പ്രഹ്ലാദ്ജി പട്ടേലിൽ 'രാജ്യം ആദ്യം' എന്ന ആത്മാവിന്റെ പ്രതീകമായ സംഭവം പ്രധാനമന്ത്രി വിവരിച്ചു. ശ്രീ പട്ടേലിന്റെ പിതാവ് തടവിലായിരുന്നപ്പോൾ അന്തരിച്ചു, എന്നാൽ അന്ത്യകർമങ്ങൾ നടത്താൻ അനുവദിച്ചതിന് കൊളോണിയൽ ഭരണാധികാരികൾ മുന്നോട്ട് വച്ച ക്ഷമാപണ വ്യവസ്ഥകൾ ശ്രീ പ്രഹ്ലാദ്ജി പട്ടേൽ അംഗീകരിച്ചില്ല. ഒളിവിരുന്നു പോരാടുന്ന നിരവധി സ്വാതന്ത്ര്യ സമര സേനാനികൾക്കും അദ്ദേഹം പിന്തുണ നൽകി. സ്വാതന്ത്ര്യാനന്തരം നാട്ടുരാജ്യങ്ങളുടെ ലയനത്തിൽ സർദാർ പട്ടേലിനെ സഹായിക്കുന്നതിൽ ശ്രീ പ്രഹ്ലാദ്ജി പട്ടേലിന്റെ പങ്കും പ്രധാനമന്ത്രി അടിവരയിട്ടു. അത്തരത്തിലുള്ള പല മഹാനായ സ്വാതന്ത്ര്യ സമര സേനാനികളെയും ചരിത്ര പുസ്തകങ്ങളിൽ പരാമർശിക്കുന്നില്ലെന്ന് പ്രധാനമന്ത്രി പറഞ്ഞു . ശ്രീ പ്രഹ്ലാദ്ജി പട്ടേലിന്റെ ഭാര്യ കാശി ബയ്ക്കും പ്രധാനമന്ത്രി ആദരാഞ്ജലികൾ അർപ്പിച്ചു. യുവതലമുറയെ പ്രചോദിപ്പിക്കുന്ന മഹത്തായ വ്യക്തികളുടെ ജീവിതത്തെയും പ്രവർത്തന രീതിയെയും കുറിച്ചുള്ള രേഖപ്പെടുത്തൽ വളരെ പ്രധാനമാണെന്ന് പ്രധാനമന്ത്രി പറഞ്ഞു. സ്വാതന്ത്ര്യ സമര സേനാനികളുടെ അജ്ഞാതമായ വശങ്ങൾ ഗവേഷണം ചെയ്ത് പ്രസിദ്ധീകരിക്കാൻ പ്രധാനമന്ത്രി എല്ലാ സർവകലാശാലകളോടും അഭ്യർത്ഥിച്ചു. നവ ഇന്ത്യ കെട്ടിപ്പടുക്കുന്നതിനുള്ള സംരംഭത്തിൽ ശ്രീ പ്രഹ്ലാദ്ജി പട്ടേലിനെപ്പോലുള്ള സ്വാതന്ത്ര്യ സമര സേനാനികളെ നാം ഓർക്കണം, പ്രധാനമന്ത്രി പറഞ്ഞു.
ഫ്രാൻസിന്റെ പ്രസിഡന്റായി വീണ്ടും തിരഞ്ഞെടുക്കപ്പെട്ട ഇമ്മാനുവൽ മാക്രോണിനെ പ്രധാനമന്ത്രി അഭിനന്ദിച്ചു

ഫ്രാൻസ് പ്രസിഡന്റായി വീണ്ടും തിരഞ്ഞെടുക്കപ്പെട്ട ഇമ്മാനുവൽ മാക്രോണിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഒരു ട്വീറ്റിൽ പ്രധാനമന്ത്രി പറഞ്ഞു : “ഫ്രാൻസിന്റെ പ്രസിഡന്റായി വീണ്ടും തിരഞ്ഞെടുക്കപ്പെട്ട എന്റെ സുഹൃത്ത് ഇമ്മാനുവൽ മാക്രോണിന് അഭിനന്ദനങ്ങൾ! ഇന്ത്യ-ഫ്രാൻസ് തന്ത്രപരമായ പങ്കാളിത്തം കൂടുതൽ ആഴത്തിലാക്കാൻ ഒരുമിച്ച് പ്രവർത്തിക്കാൻ ഞാൻ ആഗ്രഹിക്കുന്നു.”
പ്രധാനമന്ത്രി നരേന്ദ്രമോദി നേപ്പാള്‍ പ്രധാനമന്ത്രിയുമായി ടെലിഫോണില്‍ സംസാരിച്ചു

പ്രധാനമന്ത്രി ശ്രീ. നരേന്ദ്രമോദിയെ ഇന്ന് നേപ്പാള്‍ പ്രധാനമന്ത്രി ശ്രീ. കെപി ശര്‍മ ഒലി ടെലിഫോണില്‍ വിളിച്ച് സംഭാഷണം നടത്തി. എഴുപത്തിനാലാം സ്വാതന്ത്ര്യ ദിനം ആഘോഷിക്കുന്ന ഇന്ത്യയിലെ ജനങ്ങള്‍ക്കും ഗവണ്‍മെന്റിനും നേപ്പാള്‍ പ്രധാനമന്ത്രി ആശംസകള്‍ നേര്‍ന്നു. അടുത്തിടെ യു. എന്‍ രക്ഷാസമിതിയില്‍ സ്ഥിരം അല്ലാതെയുള്ള അംഗമായി തിരഞ്ഞെടുക്കപ്പെട്ട ഇന്ത്യയ്ക്ക് അദ്ദേഹം അഭിനന്ദനമറിയിച്ചു. കോവിഡ് മഹാമാരിയുടെ പ്രത്യാഘാതം കുറയ്ക്കുന്നതിന് ഇരുരാജ്യങ്ങളും സ്വീകരിക്കുന്ന നടപടികളില്‍ ഇരു നേതാക്കളും പരസ്പരം ഐക്യദാര്‍ഢ്യം പ്രകടിപ്പിച്ചു. കോവിഡ് പ്രതിരോധത്തിന് നേപ്പാളിന് ഇന്ത്യയുടെ പിന്തുണ തുടര്‍ന്നും പ്രധാനമന്ത്രി നരേന്ദ്ര മോദി വാഗ്ദാനംചെയ്തു.ടെലിഫോണില്‍ വിളിച്ച് ആശംസകള്‍ അറിയിച്ചതിന് പ്രധാനമന്ത്രി നേപ്പാള്‍ പ്രധാനമന്ത്രിക്ക് നന്ദി അറിയിച്ചു. ഇരു രാജ്യങ്ങളും തമ്മിലുള്ള സാംസ്‌കാരികപരമായ ബന്ധത്തെ പ്രധാനമന്ത്രി ശ്രീ. നരേന്ദ്രമോദി അനുസ്മരിച്ചു.
റുവാണ്ടയിലേക്കും ഉഗാണ്ടയിലേക്കും ദക്ഷിണാഫ്രിക്കയിലേക്കും പ്രധാനമന്ത്രിയുടെ ഔദ്യോഗിക സന്ദര്‍ശനം (ജൂലൈ 23-27, 2018)

പ്രധാനമന്ത്രി ശ്രീ. നരേന്ദ്ര മോദി റുവാണ്ട (ജൂലൈ 23-24), ഉഗാണ്ട (ജൂലൈ 24-25), ദക്ഷിണാഫ്രിക്ക (ജൂലൈ 25-27) എന്നീ രാജ്യങ്ങള്‍ സന്ദര്‍ശിക്കുന്നു. ഒരു ഇന്ത്യന്‍ പ്രധാനമന്ത്രി ഇതാദ്യമായാണ് റുവാണ്ടയില്‍ എത്തുന്നത്. 20 വര്‍ഷത്തെ ഇടവേളയ്ക്കുശേഷമാണ് ഇന്ത്യന്‍ പ്രധാനമന്ത്രി ഉഗാണ്ട സന്ദര്‍ശിക്കുന്നത്. ബ്രിക്‌സ് ഉച്ചകോടി പ്രമാണിച്ചാണ് ദക്ഷിണാഫ്രിക്ക സന്ദര്‍ശനം. റുവാണ്ടയിലും ഉഗാണ്ടയിലും പ്രസിഡന്റുമാരുമായുള്ള ഉഭയകക്ഷി ചര്‍ച്ചകളും പ്രതിനിധിതല ചര്‍ച്ചകളും ബിസിനസ് പ്രമുഖരും ഇന്ത്യന്‍ വംശജരുമായുള്ള കൂടിക്കാഴ്ചകളും നടക്കും. റുവാണ്ടയിലെ വംശഹത്യാ സ്മാരകം പ്രധാനമന്ത്രി സന്ദര്‍ശിക്കും. പ്രസിഡന്റ് പോള്‍ കഗാമെ മുന്‍കയ്യെടുത്തു നടപ്പാക്കിയ ദേശീയ സാമൂഹ്യസുരക്ഷാ പദ്ധതിയായ ‘ഗിരിങ്ക'(ഒരു കുടുംബത്തിന് ഒരു പശു)യുമായി ബന്ധപ്പെട്ട ചടങ്ങില്‍ പങ്കെടുക്കുകയും ചെയ്യും. ഉഗാണ്ടയുടെ പാര്‍ലമെന്റില്‍ അദ്ദേഹം മുഖ്യപ്രഭാഷണം നിര്‍വഹിക്കും. ഇതാദ്യമായാണ് ഒരു ഇന്ത്യന്‍ പ്രധാനമന്ത്രി ഉഗാണ്ടന്‍ പാര്‍ലമെന്റിനെ അഭിസംബോധന ചെയ്യുന്നത്. ദക്ഷിണാഫ്രിക്കയില്‍ പ്രസിഡന്റുമായി ഉഭയകക്ഷി ചര്‍ച്ചകള്‍ നടത്തുന്ന പ്രധാനമന്ത്രി, ബ്രിക്‌സ് ഉച്ചകോടിയിലും അനുബന്ധ യോഗങ്ങളിലും സംബന്ധിക്കും. അംഗരാഷ്ട്രങ്ങളുമായുള്ള ഉഭയകക്ഷി ചര്‍ച്ചകളും ഉച്ചകോടിക്കിടെ നടക്കും. കരുത്തുറ്റ വികസന പങ്കാളിത്തവും ഇന്ത്യന്‍ വംശജരുടെ വലിയ തോതിലുള്ള സാന്നിധ്യവും അടിത്തറയായി നിലകൊള്ളുന്ന ഊഷ്മളവും സൗഹാര്‍ദപരവുമായ ബന്ധമാണ് ഇന്ത്യക്ക് ആഫ്രിക്കയുമായി ഉള്ളത്. പ്രതിരോധം, വാണിജ്യം, സംസ്‌കാരം, കൃഷി, ക്ഷീരമേഖലയിലെ സഹകരണം തുടങ്ങി ഏറെ മേഖലകളിലെ ധാരാളം കരാറുകളും ധാരണാപത്രങ്ങളും പ്രധാനമന്ത്രിയുടെ സന്ദര്‍ശനത്തിനിടെ ഒപ്പുവെക്കപ്പെടും. കഴിഞ്ഞ നാലു വര്‍ഷത്തിനിടെ ആഫ്രിക്കന്‍ രാജ്യങ്ങളുമായുള്ള നമ്മുടെ ബന്ധം പ്രകടമായി വര്‍ധിച്ചിട്ടുണ്ടെന്നു മാത്രമല്ല, രാഷ്ട്രപതിയും ഉപരാഷ്ട്രപതിയും പ്രധാനമന്ത്രിയും നേതൃത്വം നല്‍കുന്ന ഇന്ത്യന്‍ സംഘങ്ങള്‍ 23 തവണ ആഫ്രിക്ക സന്ദര്‍ശിച്ചിട്ടുമുണ്ട്. ഇന്ത്യയുടെ വിദേശനയത്തില്‍ ആഫ്രിക്കയ്ക്കാണ് ഏറ്റവും കൂടുതല്‍ പ്രാധാന്യം കല്‍പിച്ചുവരുന്നത്. പ്രധാനമന്ത്രിയുടെ റുവാണ്ട, ഉഗാണ്ട, ദക്ഷിണാഫ്രിക്ക സന്ദര്‍ശനം ആഫ്രിക്കയുമായുള്ള നമ്മുടെ ബന്ധത്തെ കൂടുതല്‍ ശക്തിപ്പെടുത്തും.
‘മേം നഹീം ഹം ‘ പോര്‍ട്ടലിന്റെയും ആപ്പിന്റെയും പ്രകാശന വേളയില്‍ ഐ.ടി., ഇലക്ട്രോണിക് ഉല്‍പന്ന നിര്‍മാണ രംഗത്തെ വിദഗ്ധരുമായി പ്രധാനമന്ത്രി സംവദിക്കും

2018 ഒക്ടോബര്‍ 24നു നടക്കുന്ന ‘മേം നഹീം ഹം ‘ പോര്‍ട്ടലിന്റെയും ആപ്പിന്റെയും പ്രകാശനച്ചടങ്ങില്‍ പ്രധാനമന്ത്രി ശ്രീ. നരേന്ദ്ര മോദി, രാജ്യത്താകമാനമുള്ള ഐ.ടി., ഇലക്ട്രോണിക് ഉല്‍പന്ന നിര്‍മാണ രംഗത്തെ വിദഗ്ധരുമായി സംവദിക്കും. ‘സെല്‍ഫ്‌ഫോര്‍സൊസൈറ്റി’ എന്ന ആശയത്തെ അടിസ്ഥാനമാക്കി പ്രവര്‍ത്തിക്കുന്ന പോര്‍ട്ടല്‍ സാമൂഹിക വിഷയങ്ങള്‍, സാമൂഹ്യ സേവനം എന്നീ രംഗങ്ങളില്‍ തങ്ങള്‍ നടത്തുന്ന ശ്രമങ്ങള്‍ ഏകോപിപ്പിക്കുന്നതിന് ഐ.ടി. വിദഗ്ധര്‍ക്കും സ്ഥാപനങ്ങള്‍ക്കും സഹായകമായിത്തീരും. സാങ്കേതിക വിദ്യ കൊണ്ടുള്ള നേട്ടങ്ങള്‍ ഉപയോഗപ്പെടുത്തി സമൂഹത്തിലെ ദുര്‍ബല വിഭാഗങ്ങള്‍ക്കു സേവനം ചെയ്യുന്നതിനായുള്ള വലിയ തരത്തിലുള്ള ഏകോപനത്തിനു പോര്‍ട്ടല്‍ ഊര്‍ജം പകരുമെന്നാണു കരുതുന്നത്. സമൂഹത്തിന്റെ നന്‍മയ്ക്കായി പ്രവര്‍ത്തിക്കാന്‍ ആഗ്രഹിക്കുന്ന ഏറെ പേരുടെ പങ്കാളിത്തം ഉറപ്പാക്കാന്‍ പോര്‍ട്ടല്‍ സഹായകമാകുമെന്നു പ്രതീക്ഷിക്കപ്പെടുന്നു. വ്യവസായ പ്രമുഖരുമായും പ്രധാനമന്ത്രി കൂടിക്കാഴ്ച നടത്തും. ഐ.ടി. വിദഗ്ധരും ഐ.ടി., ഇലക്ടോണിക് ഉല്‍പന്നങ്ങളുടെ ഉല്‍പാദന മേഖയില്‍ പ്രവര്‍ത്തിക്കുന്ന സ്ഥാപനങ്ങളിലെ ജീവനക്കാരും ഉള്‍പ്പെടുന്ന സദസ്സിനെ അദ്ദേഹം അഭിസംബോധന ചെയ്യും. ടൗണ്‍ഹാല്‍ ശൈലിയിലായിരിക്കും പ്രധാനമന്ത്രിയുടെ ആശയവിനിമയം. രാജ്യത്തിന്റെ വിവിധ ഭാഗങ്ങളിലായുള്ള നൂറു കേന്ദ്രങ്ങളില്‍നിന്നുള്ള ഐ.ടി., ഇലക്ട്രോണിക് ഉല്‍പന്ന ഉല്‍പാദന വിദഗ്ധര്‍ വീഡിയോ കോണ്‍ഫറന്‍സ് വഴി പരിപാടിയില്‍ പങ്കാളികളാകും എന്നാണു പ്രതീക്ഷിക്കുന്നത്.
അരിന്ദം സെന്‍ഗുപ്തയുടെ നിര്യാണത്തില്‍ പ്രധാനമന്ത്രി അനുശോചിച്ചു

പ്രമുഖ പത്രപ്രവര്‍ത്തകനും ടൈംസ് ഓഫ് ഇന്ത്യ മാനേജിംഗ് എഡിറ്ററുമായ അരിന്ദം സെന്‍ഗുപ്തയുടെ നിര്യാണത്തില്‍ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. സമര്‍ത്ഥനായ പത്രാധിപര്‍ എന്ന നിലയില്‍ വളരെയധികം ആദരിക്കപ്പെട്ടിരുന്ന അരിന്ദം സെന്‍ഗുപ്തയുടെ പത്രപ്രവര്‍ത്തനം ഒട്ടേറെ ജീവിതങ്ങളെ സ്വാധീനിച്ചിട്ടുണ്ടെന്ന് പ്രധാനമന്ത്രി പറഞ്ഞു. അദ്ദേഹത്തിന്റെ നിര്യാണത്തില്‍ ദു:ഖിക്കുന്നതായി അറിയിച്ച പ്രധാനമന്ത്രി പരേതാത്മാവിന് നിത്യശാന്തിയും നേര്‍ന്നു.
സാമ്പത്തികമായി പിന്നോക്കം നില്‍ക്കുന്ന വിഭാഗങ്ങള്‍ക്ക് സംവരണം നല്‍കുന്നതിന് ഭരണഘടന ഭേദഗതി വരുത്തണമെന്ന മന്ത്രിസഭാ കുറിപ്പിനോടു ബന്ധപ്പെട്ട പരിഷ്‌കരിച്ച ഓഫീസ് മെമ്മോറാണ്ടത്തിനു മന്ത്രിസഭാ അനുമതി

സാമ്പത്തിക പരാധീനതയുള്ള വിഭാഗങ്ങള്‍ക്കു സംവരണം നല്‍കുന്നതിന് ഭരണഘടനാ ഭേദഗതി ചെയ്യാനുള്ള കേന്ദ്ര മന്ത്രിസഭാ കുറിപ്പിനെ സംബന്ധിച്ച പരിഷ്‌കരിച്ച ഓഫീസ് മെമ്മോറാണ്ടത്തിനു പ്രധാനമന്ത്രി നരേന്ദ്രമോദി അധ്യക്ഷനായ കേന്ദ്ര കേന്ദ്രമന്ത്രിസഭ മുന്‍കാല പ്രാബല്യത്തോടെ അനുമതി നല്‍കി. ഓഫീസ് മെമ്മോറാണ്ടം 2019 ജനുവരി എട്ടിനു മന്ത്രിസഭ അംഗീകരിച്ചിരുന്നു. പ്രയോജനങ്ങള്‍: സാമ്പത്തിക നിലവാരം നിമിത്തം മാറ്റിനിര്‍ത്തപ്പെട്ടിരുന്നവര്‍ക്ക് ഉന്നത വിദ്യാഭ്യാസ രംഗത്തും തൊഴില്‍മേഖലയിലും അവസരങ്ങള്‍ ലഭ്യമാക്കിക്കൊണ്ട് സാമൂഹിക തുല്യത പ്രോത്സാഹിപ്പിക്കും.
ദേശീയ ഭക്ഷ്യ സാങ്കേതികവിദ്യാ ഇന്‍സ്റ്റിറ്റ്യൂട്ടുകള്‍, സംരംഭകത്വം, പരിപാലനം ബില്‍ 2019 പാര്‍ലമെന്റില്‍ അവതരിപ്പിക്കുന്നതിന് മന്ത്രിസഭയുടെ അനുമതി

ഹരിയാന കുണ്ട്‌ലിയിലെ എന്‍.ഐ.എഫ്.ടി.ഇ.എമ്മിനും തമിഴ്‌നാട് തഞ്ചാവൂരിലെ ഐ.ഐ.എഫ്.പി.ടിക്കും ദേശീയപ്രാധാന്യമുള്ള കേന്ദ്രങ്ങള്‍ എന്ന പദവി ദേശീയ സാങ്കേതികവിദ്യാ ഇന്‍സ്റ്റിറ്റ്യൂട്ടുകള്‍, സംരംഭകത്വം, പരിപാലനം ബില്‍ 2019 അവതരിപ്പിക്കുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭായോഗം അംഗീകാരം നല്‍കി. ഹരിയാന കുണ്ട്‌ലിയിലെ ദേശീയ ഭക്ഷ്യ സാങ്കേതികവിദ്യാ, സംരംഭകത്വ, പരിപാലന കേന്ദ്രത്തിനും തഞ്ചാവൂരിലെ ഇന്ത്യന്‍ ഇന്‍സ്റ്റിറ്റ്യൂട്ട് ഓഫ് ഫുഡ് പ്രോസസിങ് ടെക്‌നോളജി(ഐ.ഐ.എഫ.്പി.ടി.)ക്കും ദേശീയപ്രാധാന്യമുള്ള കേന്ദ്രങ്ങള്‍ എന്ന പദവി നല്‍കുക എന്നതാണ് ബില്ലിന്റെ ലക്ഷ്യം. നേട്ടങ്ങള്‍: കോഴ്‌സുകള്‍ രൂപകല്പന ചെയ്യുന്നതിനും വികസിപ്പിച്ചെടുക്കുന്നതിനും ഗവേഷണ പ്രവര്‍ത്തനങ്ങള്‍ ഏറ്റെടുത്തു നടത്തുന്നതിനും സ്വാശ്രയത്വം നല്‍കുന്നതോടൊപ്പം ഈ സ്ഥാപനങ്ങള്‍ക്ക് അക്കാദമിക രംഗത്തെ നില മെച്ചപ്പെടുത്താനും ലോകോത്തര കേന്ദ്രങ്ങളായി മാറുന്നതിനും നിയമനിര്‍മാണം സഹായകമാകും. ഈ കേന്ദ്രങ്ങള്‍ ഗവണ്‍മെന്റിന്റെ സംവരണ നയം നടപ്പാക്കുമെന്നു മാത്രമല്ല അര്‍ഹതപ്പെട്ടവവരിലേക്ക് എത്തിച്ചേരുന്നതിനായി പ്രത്യേക പദ്ധതികള്‍ നടപ്പാക്കുകയും ചെയ്യും. നൂതന സംവിധാനങ്ങള്‍ നടപ്പാക്കുക വഴി ലോകോത്തര നിലവാരത്തിലുള്ള പഠനവും ഗവേഷണവും സാധ്യമാക്കാന്‍ ഈ കേന്ദ്രങ്ങള്‍ക്ക് സാധിക്കുന്ന സാഹചര്യവും ഇതിലൂടെ ഉണ്ടാവും.
ഏഷ്യൻ  ഗുസ്തി മത്സരങ്ങളിൽ  സ്വർണം നേടിയ ബജ്‌രംഗ്  പുനിയയെ  പ്രധാനമന്ത്രി അഭിനന്ദിച്ചു

ഏഷ്യൻ ഗുസ്തി മത്സരങ്ങളിൽ സ്വർണം കരസ്ഥമാക്കിയ ബജ്‌രംഗ് പുനിയയെ പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു ” ഏഷ്യൻ ഗുസ്തി മത്സരങ്ങളിൽ സ്വർണം കരസ്ഥമാക്കിയ ബജ്‌രംഗ് പുനിയയ്ക്ക് അഭിനന്ദനങ്ങൾ. ഈ ശ്രേഷ്ഠമായ നേട്ടത്തിൽ രാജ്യം അഭിമാനം കൊള്ളുന്നു, ” പ്രധാനമന്ത്രി പറഞ്ഞു.
പണ്ഡിറ്റ് ജസ് രാജിന്റെ നിര്യാണത്തില്‍ പ്രധാനമന്ത്രി അനുശോചിച്ചു

പണ്ഡിറ്റ് ജസ് രാജിന്റെ നിര്യാണത്തില്‍ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. ‘പണ്ഡിറ്റ് ജസ് രാജ് ജിയുടെ നിര്യാണം ഇന്ത്യന്‍ സാംസ്‌കാരിക മണ്ഡലത്തില്‍ വലിയ വിടവു സൃഷ്ടിക്കുന്നു. അദ്ദേഹത്തിന്റെ ആലാപനം മികച്ചതായിരുന്നു. മറ്റു പല വായ്പാട്ടുകാരെയും വാര്‍ത്തെടുത്ത വേറിട്ട മാര്‍ഗദര്‍ശി എന്ന നിലയില്‍ അദ്ദേഹം ശ്രദ്ധേയനായി മാറുകയും ചെയ്തു. അദ്ദേഹത്തിന്റെ കുടുംബത്തെയും ലോകത്താകമാനമുള്ള ആരാധകരെയും അനുശോചനം അറിയിക്കുന്നു. ഓം ശാന്തി’, പ്രധാനമന്ത്രി പറഞ്ഞു.
കുംഭിലുണ്ടായ ജീവഹാനിയില്‍ പ്രധാനമന്ത്രി ദു:ഖം പ്രകടിപ്പിച്ചു

മധ്യപ്രദേശിലെ ഉജ്ജയിനിയിലെ സിംഹസ്ഥ് കുംഭമേളയില്‍ കനത്ത മഴയെ തുടര്ന്നു ണ്ടായ ജീവഹാനിയില്‍ പ്രധാനമന്ത്രി ശ്രീ. നരേന്ദ മോദി ദു:ഖം പ്രകടിപ്പിച്ചു. കുംഭമേളയ്‌ക്കെത്തിയിട്ടുള്ള മുഴുവന്‍ സന്യാസിമാരുടെയും, തീര്ത്ഥാ ടകരുടെയും, വിനോദ സഞ്ചാരികളുടെയും രക്ഷയ്ക്കായി പ്രാര്ത്ഥിളക്കുകയയാണെന്നും പ്രധാനമന്ത്രി പറഞ്ഞു. ജീവന്‍ വെടിഞ്ഞവരുടെ കുടുംബാംഗങ്ങള്ക്ക്് ദു:ഖം താങ്ങാനുള്ള കരുത്ത് സര്വ്വ്ശക്തന്‍ നല്കജട്ടെയെന്ന് പറഞ്ഞ പ്രധാനമന്ത്രി പരിക്കേറ്റവര്‍ എത്രയും പെട്ടെന്ന് സുഖം പ്രാപിക്കുമെന്ന് കരുതുന്നതായും പറഞ്ഞു.
അന്താരാഷ്ട്ര വനിതാദിനത്തില്‍ നാരീ ശക്തിക്ക് പ്രധാനമന്ത്രി പ്രണാമമര്‍പ്പിച്ചു.

അന്താരാഷ്ട്ര വനിതാദിനത്തില്‍ വനിതകളുടെ ശക്തി ചൈതന്യത്തിന് പ്രധാനമന്ത്രി ശ്രീ.നരേന്ദ്ര മോദി പ്രണാമമര്‍പ്പിച്ചു. ‘നാരി ശക്തിയുടെ അജയ്യമായ ചേതന, നിശ്ചയദാര്‍ഡ്യം, സമര്‍പ്പണം എന്നിവയ്ക്ക് അന്താരാഷ്ട്ര വനിതാദിനത്തില്‍ പ്രണാമമര്‍പ്പിക്കുന്നു’, പ്രധാനമന്ത്രി പറഞ്ഞു. ഇന്ത്യാ ഗവണ്‍മെന്റിന്റെ വിവിധ ഉദ്യമങ്ങള്‍ നാരീ ശക്തിയുടെ സാമ്പത്തിക ശാക്തീകരണം, സ്വയം പര്യാപ്തത, സാമൂഹിക തുല്യത എന്നിവ പ്രോത്സാഹിപ്പിക്കുന്നതിനുള്ളതാണ്. വനിതാ ഗ്രാമമുഖ്യന്‍മാരുടെ സമ്മേളനത്തെ അഭിസംബോധന ചെയ്യുന്നതും ശുചിത്വഭാരതത്തിനായി മാര്‍ഗദര്‍ശനം നല്‍കിയവരെ അഭിനന്ദിക്കുന്നതും ഉറ്റുനോക്കുന്നുവെന്നും പ്രധാനമന്ത്രി പറഞ്ഞു.
എല്ലാവര്‍ക്കും എല്ലായ്‌പ്പോഴും വൈദ്യുതി ലഭ്യമാക്കുന്നതിനായി ഊര്‍ജനിരക്കു നയത്തില്‍ വരുത്തിയ ഭേദഗതികള്‍ക്കു മന്ത്രിസഭയുടെ അംഗീകാരം

ഊര്‍ജനിരക്കു നയത്തില്‍ ഊര്‍ജമന്ത്രാലയം നിര്‍ദേശിച്ച ഭേദഗതികള്‍ക്കു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ നടന്ന കേന്ദ്രമന്ത്രിസഭ അംഗീകാരം നല്‍കി. ഇതാദ്യമായാണ് ഊര്‍ജമേഖലയെ സംബന്ധിച്ച ഒരു സമഗ്രമായ കാഴ്ചപ്പാട് അവതരിപ്പിക്കപ്പെടുന്നത്. 2006ലെ നിരക്കുനയം സമഗ്ര പരിഷാരത്തിനു വിധേയമാക്കുകയും ചെയ്തു. സാമ്പത്തികവിജയം ഉറപ്പാക്കുകയും നിക്ഷേപം ആകര്‍ഷിക്കുകയും ചെയ്യുന്നതിനായി ബിസിനസ് എളുപ്പമുള്ളതാക്കുക, ഭാസൂരമായ ഭാവിക്കാവശ്യമായ സാഹചര്യം സൃഷ്ടിക്കുക, ആര്‍ക്കും താങ്ങാവുന്ന നിരക്കുകള്‍ ഉറപ്പാക്കുക, എല്ലാവര്‍ക്കും വൈദ്യുതി ലഭ്യമാക്കുക എന്നീ നാലു കാര്യങ്ങള്‍ക്ക് ഊന്നല്‍ നല്‍കിക്കൊണ്ട് ഉജ്വല്‍ ഡിസ്‌കോം അഷ്വറന്‍സ് യോജന (ഉദയ്) പദ്ധതിയുടെ ലക്ഷ്യങ്ങള്‍ നേടിയെടുക്കാന്‍കൂടി ഉദ്ദേശിച്ചുള്ളതാണു ഭേദഗതികള്‍.
ജൂനിയർ ലോക ചാമ്പ്യൻഷിന്റെ  മെഡൽ പട്ടികയിൽ ഒന്നാമതെത്തിയ ഇന്ത്യൻ ഷൂട്ടിംഗ് ടീമിനെ പ്രധാനമന്ത്രി അഭിനന്ദിച്ചു

ലോക ജൂനിയർ ഷൂട്ടിംഗ് ചാമ്പ്യൻഷിപ്പിൽ 16 സ്വർണ്ണ മെഡലുകൾ ഉൾപ്പെടെ 40 മെഡലുകളോടെ മെഡൽ പട്ടികയിൽ ഒന്നാമതെത്തിയ ഇന്ത്യൻ ഷൂട്ടർമാരെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. പ്രധാനമന്ത്രി ട്വീറ്റ് ചെയ്തു: "നമ്മുടെ ഷൂട്ടർമാരുടെ മികച്ച പ്രകടനം! ഷൂട്ടിംഗ് ജൂനിയർ ലോക ചാമ്പ്യൻഷിപ്പിൽ ഇന്ത്യ 16 സ്വർണ്ണമടക്കം 40 മെഡലുകളോടെ മെഡൽ പട്ടികയിൽ ഒന്നാമതെത്തി. ടീമിന് അഭിനന്ദനങ്ങൾ, ഭാവിക്ക് ആശംസകൾ. ഈ വിജയം നിരവധി വളർന്നുവരുന്ന ഷൂട്ടർമാർക്ക് പ്രചോദനമാകും."
ഉസ്‌ബെക്ക് -ഇന്ത്യ സ്വതന്ത്ര ഔഷധ മേഖല സ്ഥാപിക്കാന്‍ ധാരണാപത്രം

ഉസ്‌ബെക്കിസ്ഥാനിലെ അന്തിജാന്‍ മേഖലയില്‍ ഉസ്‌ബെക്ക് -ഇന്ത്യ സ്വതന്ത്ര ഔഷധ നിര്‍മ്മാണ മേഖല സ്ഥാപിക്കുന്നതിന് ഇന്ത്യയും, ഉസ്‌ബെക്കിസ്ഥാനും തമ്മില്‍ ധാരണാപത്രം ഒപ്പിടുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. അടുത്തമാസം ഒന്നാം തീയതി (2018 ഒക്‌ടോബര്‍ 01) ഉസ്‌ബെക്കിസ്ഥാന്‍ പ്രസിഡന്റിന്റെ ഇന്ത്യാ സന്ദര്‍ശന വേളയില്‍ ധാരണാപത്രത്തില്‍ ഒപ്പ് വയ്ക്കും. ഇരു രാജ്യങ്ങളിലെയും ഔഷധ നിര്‍മ്മാണ, ബയോ ഫാര്‍മസ്യൂട്ടിക്കല്‍ വ്യവസായ മേഖലയിലെ വളര്‍ഷ കണക്കിലെടുത്ത് ഉല്‍പ്പാദനം, നിര്‍മ്മാണം, വ്യാപാരം എന്നീ മേഖലകളില്‍ പരസ്പര സഹകരണം വര്‍ദ്ധിപ്പിക്കുന്നതിന് ഔപചാരിക സംവിധാനം സൃഷ്ടിക്കാന്‍ ഇരു രാജ്യങ്ങളും ശ്രമിച്ച് വരികയായിരുന്നു. ഉസ്‌ബെക്കിസ്ഥാനിലെ അന്തിജാന്‍ മേഖലയില്‍ ഉസ്‌ബെക്ക് -ഇന്ത്യ സ്വതന്ത്ര ഔഷധ നിര്‍മ്മാണ മേഖല സ്ഥാപിക്കുന്നതിന് അനുയോജ്യമായ ചട്ടക്കൂട് ധാരണാപത്രം സൃഷിടിക്കും. ഇവിടെ ഇന്ത്യന്‍ ഔഷധ കമ്പനികള്‍ക്ക് നിക്ഷേപം ഇറക്കാനും ഇത് വഴിയൊരുക്കും.
ഗോവ മുഖ്യമന്ത്രിയായി സത്യപ്രതിജ്ഞ ചെയ്ത മനോഹര്‍ പരീക്കറെ പ്രധാനമന്ത്രി അഭിനന്ദിച്ചു

ഗോവ മുഖ്യമന്ത്രിയായി സത്യപ്രതിജ്ഞ ചെയ്ത മനോഹര്‍ പരീക്കറെ പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു. ‘സത്യപ്രതിജ്ഞ ചെയ്ത മനോഹര്‍ പരീക്കര്‍ക്കും അദ്ദേഹത്തിന്റെ ടീമിനും അഭിനന്ദനങ്ങള്‍. ഗോവയെ വികസനത്തിന്റെ പുതിയ ഉയരങ്ങളിലേക്ക് നയിക്കുന്നതിന് എന്റെ എല്ലാ ഭാവുകങ്ങളും’, പ്രധാനമന്ത്രി പറഞ്ഞു.
പ്രവാസി ഭാരതീയ കേന്ദ്രം പ്രധാനമന്ത്രി ഉദ്ഘാടനം ചെയ്ത

പ്രവാസി ഭാരതീയ കേന്ദ്രം പ്രധാനമന്ത്രി ശ്രീ. നരേന്ദ്ര മോദി ന്യൂഡെല്‍ഹിയില്‍ ഉദ്ഘാടനം ചെയ്തു. കേന്ദ്രം ഉദ്ഘാടനം ചെയ്യാന്‍ ഉചിതമായ വേളയാണ് മഹാത്മാഗാന്ധിയുടെയും മുന്‍ പ്രധാനമന്ത്രി ലാല്‍ ബഹദൂര്‍ ശാസ്ത്രിയുടെ ജന്മവാര്‍ഷികദിനമെന്നു പ്രധാനമന്ത്രി ചൂണ്ടിക്കാട്ടി. മഹാത്മാഗാന്ധി ഒരു ഘട്ടത്തില്‍ ഇന്ത്യ വിട്ടുപോയെന്നും എന്നാല്‍ രാഷ്ട്രം തിരികെ വിളിച്ചപ്പോള്‍ അദ്ദേഹം മടങ്ങിവരികയായിരുന്നെന്നും ശ്രീ. നരേന്ദ്ര മോദി ചൂണ്ടിക്കാട്ടി. വിദേശരാഷ്ട്രങ്ങളിലുള്ള ഇന്ത്യക്കാരെ കേവലം എണ്ണമെടുത്തു മാത്രമല്ല, അവരുടെ കരുത്തു കൂടി പരിഗണിച്ചാണു വിലയിരുത്തേണ്ടതെന്നു പ്രധാനമന്ത്രി പറഞ്ഞു. നമ്മുടെ ബൗദ്ധികശേഷി ഇന്ത്യക്കു നഷ്ടമാകുന്നുവെന്നതായിരുന്നു വര്‍ഷങ്ങളായുള്ള പരാതിയെങ്കില്‍ വിദേശത്തുള്ള ഇന്ത്യക്കാരെ നമ്മുടെ കരുത്തായി കാണാന്‍ ശ്രമിക്കുന്നപക്ഷം ബൗദ്ധിക ശേഷിയിലുണ്ടായെന്നു കരുതുന്ന ചോര്‍ച്ച, ബൗദ്ധികരംഗത്തുള്ള നേട്ടമാക്കി മാറ്റിയെടുക്കാന്‍ സാധിക്കമെന്നും അദ്ദേഹം ചൂണ്ടിക്കാട്ടി. ഇന്ത്യയുമായി ബന്ധം സ്ഥാപിക്കാന്‍ ലോകം മുഴുവന്‍ ആഗ്രഹിക്കുമ്പോള്‍ അറിയപ്പെടാത്തതവരെന്ന് ഉള്ളിലുള്ള ആശങ്കയാണ് ഭാരതീയര്‍ക്കു മുന്നിലുള്ള ഏറ്റവും വലിയ തടസ്സമെന്നും ഇതു മറികടക്കുന്നതിനു സഹായിക്കാന്‍ വിദേശങ്ങളിലുള്ള ഇന്ത്യക്കാര്‍ക്കു സാധിക്കുമെന്നും പ്രധാനമന്ത്രി പറഞ്ഞു. വിദേശങ്ങളിലുള്ള ഇന്ത്യക്കാരുമായി ബന്ധം സ്ഥാപിക്കുന്നതിനെക്കുറിച്ചു പരാമര്‍ശിക്കവേ മുന്‍ പ്രധാനമന്ത്രി ശ്രീ. അടല്‍ ബിഹാരി വാജ്‌പേയി ഈ ഉദ്ദേശ്യത്തോടുകൂടി പ്രവാസി ഭാരതീയ ദിവസ് എന്ന ആശയം അവതരിപ്പിച്ചതും തുടര്‍ന്നുള്ള ഗവണ്‍മെന്റുകള്‍ അതു പിന്തുടരുന്നതും ചൂണ്ടിക്കാട്ടി. ഇന്ത്യ, വിശേഷിച്ച് വിദേശകാര്യമന്ത്രാലയം, കഴിഞ്ഞ രണ്ടു വര്‍ഷത്തിനിടെ ശ്രദ്ധേയമായ തോതില്‍ മാനുഷിക പ്രവര്‍ത്തനങ്ങള്‍ നടത്തിയിട്ടുണ്ടെന്ന് അദ്ദേഹം ചൂണ്ടിക്കാട്ടി. സംഘര്‍ഷവും ദുരന്തവും ഉടലെടുക്കുന്ന പ്രദേശങ്ങളില്‍നിന്ന് ഇന്ത്യക്കാരെ മാത്രമല്ല, മറ്റു രാഷ്ട്രങ്ങളിലെ പൗരന്മാരെപ്പോലും രക്ഷപ്പെടുത്തിയ കാര്യം പ്രധാനമന്ത്രി അനുസ്മരിച്ചു. ഇന്ത്യ ഒരിക്കലും ഒരു രാഷ്ട്രത്തെയും ആക്രമിച്ചിട്ടില്ലെന്നു പ്രധാനമന്ത്രി ചൂണ്ടിക്കാട്ടി. രണ്ടു ലോകയുദ്ധങ്ങളിലും വിദേശരാജ്യങ്ങള്‍ സംരക്ഷിക്കാന്‍ ഇന്ത്യന്‍ ഭടന്മാര്‍ ജീവന്‍ കൊടുത്തു പോരാടിയ ചരിത്രം ഉയര്‍ത്തിക്കാട്ടിയ ശ്രീ. മോദി, ലോകം ഈ ത്യാഗത്തെ അംഗീകരിക്കാന്‍ തയ്യാറാകണമെന്ന് അഭ്യര്‍ഥിക്കുകയും ചെയ്തു. പ്രധാനമന്ത്രി ‘ഗാന്ധി-ഏക് പ്രവാസി’ പ്രദര്‍ശനം സന്ദര്‍ശിക്കുകയും ചെയ്തു. അദ്ദേഹം പ്രമേഹ നിയന്ത്രണം സാധ്യമാക്കുന്ന യോഗ പരിശീലനം പരിചയപ്പെടുത്തുന്ന പുസ്തകം പ്രകാശിപ്പിക്കുകയും ‘നോ ഇന്ത്യ’ ക്വിസ് ജേതാക്കള്‍ക്കു സമ്മാനങ്ങള്‍ നല്‍കുകയും ചെയ്തു.
ഇന്ത്യയുടെ വാക്‌സിനേഷന്‍ യജ്ഞം മറ്റൊരു സുപ്രധാന നാഴികക്കല്ല് പിന്നിട്ടതില്‍ പ്രധാനമന്ത്രി ആഹ്ലാദം പ്രകടിപ്പിച്ചു

ഇന്ത്യയുടെ വാക്‌സിനേഷന്‍ യജ്ഞം മറ്റൊരു സുപ്രധാന നാഴികക്കല്ല് പിന്നിട്ടതില്‍ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു. വാക്‌സിന്‍ എടുക്കാന്‍ യോഗ്യരായവരില്‍ ജനസംഖ്യയുടെ 50% ത്തിലധികം പേര്‍ ഇപ്പോള്‍ ഇന്ത്യയില്‍ പൂര്‍ണ്ണമായും പ്രതിരോധ കുത്തിവയ്പ് എടുത്തവരാണ്. ആരോഗ്യ കുടുംബക്ഷേമ മന്ത്രി ഡോ. മന്‍സുഖ് മാണ്ഡവ്യയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു; 'ഇന്ത്യയുടെ വാക്സിനേഷന്‍ യജ്ഞം മറ്റൊരു സുപ്രധാന നാഴികക്കല്ല് പിന്നിട്ടിരിക്കുന്നു. കോവിഡ് -19 നെതിരായ പോരാട്ടം ശക്തിപ്പെടുത്തു ന്നതിന് ഈ പ്രവര്‍ത്തന ശക്തി നിലനിര്‍ത്തേണ്ടത് മുഖ്യമാണ്. മാസ്‌ക് ധരിക്കുന്നതിനോടൊപ്പം സാമൂഹിക അകലം പാലിക്കലും ഉള്‍പ്പെടെ മറ്റെല്ലാ കോവിഡ് 19 അനുബന്ധ നിബന്ധനകളും പിന്തുടരേണ്ടത് അത്യാവശ്യമാണ്.
കിഴക്കന്‍ മേഖലാ എക്‌സ്പ്രസ് വേയും ഡെല്‍ഹി-മീററ്റ് എക്‌സ്പ്രസ് വേയുടെ ഒന്നാം ഘട്ടവും പ്രധാനമന്ത്രി ഉദ്ഘാടനം ചെയ്തു

ഡെല്‍ഹി കേന്ദ്രഭരണപ്രദേശത്തു നിര്‍മിച്ച രണ്ട് എക്‌സ്പ്രസ് വേകള്‍ പ്രധാനമന്ത്രി ശ്രീ. നരേന്ദ്ര മോദി രാഷ്ട്രത്തിനു സമര്‍പ്പിച്ചു. ഇതില്‍ ആദ്യത്തേത് 14 വരികളോടുകൂടിയതും പ്രവേശന നിയന്ത്രണമുള്ളതുമായ, നിസാമുദ്ദീന്‍ പാലം മുതല്‍ ഡെല്‍ഹി യു.പി. അതിര്‍ത്തി വരെയുള്ള, ഡെല്‍ഹി-മീററ്റ് എക്‌സ്പ്രസ് വേയുടെ ഒന്നാം ഘട്ടമാണ്. രണ്ടാമത്തേത് ദേശീയ പാത ഒന്നിലെ കുണ്ട്‌ലി മുതല്‍ ദേശീയ പാത രണ്ടിലെ പല്‍വാല്‍ വരെ നീളുന്ന 135 കിലോമീറ്റര്‍ ദൈര്‍ഘ്യമുള്ള കിഴക്കന്‍ മേഖലാ എക്‌സ്പ്രസ് വേ(ഇ.പി.ഇ.)യാണ്. ഡെല്‍ഹി-മീററ്റ് എക്‌സ്പ്രസ് വേ ദേശീയ തലസ്ഥാനത്തുനിന്ന് മീററ്റിലേക്കും പടിഞ്ഞാറന്‍ ഉത്തര്‍പ്രദേശിന്റെയും ഉത്തരാഖണ്ഡിന്റെയും പല ഭാഗങ്ങളിലേക്കുമുള്ള യാത്രാസമയം ഗണ്യമായി കുറയ്ക്കാന്‍ ഉതകുന്നതാണ്. ഡെല്‍ഹി-മീററ്റ് എക്‌സ്പ്രസ് വേ ഉദ്ഘാടനം ചെയ്തശേഷം പുതിയ പാതയിലൂടെ ഏതാനും കിലോമീറ്റര്‍ തുറന്ന ജീപ്പില്‍ യാത്ര ചെയ്ത പ്രധാനമന്ത്രിയെ കാണാന്‍ റോഡിന്റെ വശങ്ങളില്‍ ജനങ്ങള്‍ നിറഞ്ഞിരുന്നു. ഡെല്‍ഹി വഴി പോകേണ്ട ആവശ്യമില്ലാത്ത വാഹനങ്ങള്‍ തിരിച്ചുവിടാന്‍ സാധിക്കുമെന്നതിനാല്‍ തലസ്ഥാനത്തെ ഗതാഗതത്തിരക്കു കുറയ്ക്കുക, മലിനീകരണം കുറയ്ക്കുക എന്നീ രണ്ടു ഗുണങ്ങള്‍ കിഴക്കന്‍ മേഖലാ എക്‌സ്പ്രസ് വേ യാഥാര്‍ഥ്യമാകുന്നതിലൂടെ ഉണ്ടാകും. ബാഖ്പട്ടില്‍ നടന്ന പൊതുയോഗത്തെ അഭിസംബോധന ചെയ്യവേ, ഡെല്‍ഹി-മീററ്റ് എക്‌സ്പ്രസ് വേ ഉടനെ പൂര്‍ത്തിയാക്കാന്‍ സാധിക്കുമെന്നാണു പ്രതീക്ഷിക്കുന്നതെന്നു പ്രധാനമന്ത്രി ചൂണ്ടിക്കാട്ടി. കിഴക്കന്‍ മേഖലാ എക്‌സ്പ്രസ് വേ ഡെല്‍ഹിയിലെ ഗതാഗതത്തിരക്കു കുറയാന്‍ സഹായകമാകുമെന്ന് അദ്ദേഹം പറഞ്ഞു. ജനങ്ങളുടെ ജീവിതനിലവാരം ഉയര്‍ത്തുന്നതില്‍ ആധുനികമായ അടിസ്ഥാന സൗകര്യ പദ്ധതികള്‍ക്കു പ്രധാന പങ്കുണ്ടെന്നു ശ്രീ. നരേന്ദ്ര മോദി ഓര്‍മിപ്പിച്ചു. റോഡുകള്‍, റെയില്‍പ്പാതകള്‍, ജലപാതകള്‍ തുടങ്ങി അടിസ്ഥാനസൗകര്യ നിര്‍മാണത്തിനു കൈക്കൊണ്ടുവരുന്ന നടപടിക്രമങ്ങള്‍ അദ്ദേഹം വിശദീകരിച്ചു. അടിസ്ഥാനസൗകര്യ വികസനത്തിന്റെ പുരോഗതി വര്‍ധിച്ചതിന്റെ ഉദാഹരണങ്ങള്‍ പ്രധാനമന്ത്രി ഉയര്‍ത്തിക്കാട്ടി. സ്ത്രീശാക്തീകരണത്തെക്കുറിച്ചു പരാമര്‍ശിക്കവേ, സ്വച്ഛ് ഭാരത് പദ്ധതി പ്രകാരം ശൗചാലയങ്ങള്‍ നിര്‍മിച്ചതും ഉജ്വല യോജന പ്രകാരം പാചകവാതക കണക്ഷന്‍ നല്‍കിയതും സ്ത്രീകളുടെ ജീവിതം സന്തോഷപ്രദമാകുന്നതിന് എങ്ങനെ സഹായകമായെന്ന് അദ്ദേഹം സൂചിപ്പിച്ചു. മുദ്ര യോജന പ്രകാരം നല്‍കിയ 13 കോടി വായ്പകളില്‍ 75 ശതമാനത്തിലേറെ നല്‍കിയതു വനിതാ സംരംഭകര്‍ക്കാണെന്നു പ്രധാനമന്ത്രി വെളിപ്പെടുത്തി. പട്ടിക ജാതിക്കാരുടെയും മറ്റു പിന്നോക്ക ജാതിക്കാരുടെയും ജീവിതം മെച്ചപ്പെടുത്താന്‍ കൈക്കൊണ്ട നടപടികളും അദ്ദേഹം പരാമര്‍ശിച്ചു. ഗ്രാമീണ, കാര്‍ഷിക അടിസ്ഥാനസൗകര്യം ശക്തിപ്പെടുത്താനായി ഈ വര്‍ഷത്തെ കേന്ദ്ര ബജറ്റില്‍ 14 ലക്ഷം കോടി രൂപയാണു നീക്കിവെച്ചിട്ടുള്ളതെന്നു പ്രധാനമന്ത്രി ഓര്‍മിപ്പിച്ചു.
ശ്രീ ഗുരു തേഗ് ബഹാദൂര്‍ ജിക്ക് രക്തസാക്ഷി ദിനത്തില്‍ (ഷഹീദി ദിവസ്) ശ്രദ്ധാഞ്ജലി അര്‍പ്പിച്ച് പ്രധാനമന്ത്രി

പ്രധാനമന്ത്രി ശ്രീ നരേന്ദ്ര മോദി, ശ്രീ ഗുരു തേഗ് ബഹാദൂര്‍ ജിക്ക് രക്തസാക്ഷി ദിനത്തില്‍ ശ്രദ്ധാഞ്ജലി അര്‍പ്പിച്ചു. ''ശ്രീ ഗുരു തേഗ് ബഹാദൂര്‍ ജിയുടെ ജീവിതം ധൈര്യത്തിന്റെയും അനുകമ്പയുടെയും മികച്ച ഉദാഹരണമാണ്. അദ്ദേഹത്തിന്റെ രക്തസാക്ഷി ദിനത്തില്‍, മഹാനായ ശ്രീ ഗുരു തേഗ് ബഹാദൂര്‍ ജിയെ ഞാന്‍ നമിക്കുകയും നീതിപൂര്‍വവും സമഗ്രവുമായ സമൂഹത്തിനായുള്ള അദ്ദേഹത്തിന്റെ കാഴ്ചപ്പാട് സ്മരിക്കുകയും ചെയ്യുന്നു.''- പ്രധാനമന്ത്രി ട്വീറ്റ് ചെയ്തു.
കാണ്‍പൂരില്‍ കെട്ടിടം തകര്‍ന്നുണ്ടായ ദുരന്തത്തില്‍ പ്രധാനമന്ത്രി അനുശോചിച്ചു

കാണ്‍പൂരില്‍ കെട്ടിടം തകര്‍ന്ന് ഏതാനും പേര്‍ മരിക്കാനിടയായ ദുരന്തത്തില്‍ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. ‘കാണ്‍പൂരില്‍ കെട്ടിടം തകര്‍ന്നു മരിക്കാനിടയായവരുടെ കുടുംബത്തിന്റെ ദുഃഖത്തില്‍ പങ്കുചേരുന്നു. പരുക്കേറ്റവര്‍ വേഗം സുഖം പ്രാപിക്കട്ടെ.’, പ്രധാനമന്ത്രി പറഞ്ഞു.
യൂറോപ്യന്‍ കമ്മിഷന്‍ പ്രസിഡന്റ് ബഹുമാനപ്പെട്ട ഉര്‍സുലാ വോണ്‍ ഡെര്‍ ലെയനുമായി പ്രധാനമന്ത്രി ശ്രീ. നരേന്ദ്രമോദി

യൂറോപ്യന്‍ യൂണിയന്‍ കമ്മിഷന്റെ പ്രസിഡന്റ് ആദരണീയയായ ഉര്‍സുല വോണ്‍ ഡെര്‍ ലേയനുമായി പ്രധാനമന്ത്രി ശ്രീ. നരേന്ദ്ര മോദി ഇന്ന് ടെലിഫോണിലൂടെ ആശയവിനിമയം നടത്തി. ഇപ്പോള്‍ പടര്‍ന്നുകൊണ്ടിരിക്കുന്ന കോവിഡ്-10 മഹാമാരിയുടെ പശ്ചാത്തലത്തില്‍ ഇരുനേതാക്കളും ആഗോള സ്ഥിതിയെക്കുറിച്ച് ചര്‍ച്ചചെയ്തു. കോവിഡ്-19 മൂലം യൂറോപ്യന്‍ യൂണിയനില്‍ ജീവന്‍ നഷ്ടപ്പെടാനിടയായതില്‍ പ്രധാനമന്ത്രി അനുശോചനം രേഖപ്പെടുത്തി. ഈ മഹാമാരിക്കെതിരായ പോരാട്ടത്തിന് എല്ലാ രാജ്യങ്ങളും തമ്മിലുള്ള സഹകരണത്തിന്റെയും ഏകോപനത്തിന്റെയും ആവശ്യകത അദ്ദേഹം ഊന്നിപ്പറഞ്ഞു. കൊറോണ വൈറസ് വ്യാപനം തടയുന്നതിന് ഇന്ത്യ കൈക്കൊണ്ട നടപടികള്‍ സംബന്ധിച്ച കാര്യങ്ങള്‍ ശ്രദ്ധയില്‍പ്പെടുത്തുകയും ചെയ്തു. ഇന്ത്യയില്‍ രോഗത്തിന്റെ അതിവേഗത്തിലുള്ള വ്യാപനം തടഞ്ഞതില്‍ ഏറ്റവും പ്രധാനം പ്രധാനമന്ത്രിയുടെ നേതൃത്വത്തില്‍ വളരെ നേരത്തെതന്നെ കൈകൊണ്ട നടപടികളാണെന്ന് മിസിസ് വോണ്‍ ഡെര്‍ ലേയന്‍ സുചിപ്പിച്ചു. ഇന്ത്യയിലുള്ള യൂറോപ്യന്‍ പൗരന്മാര്‍ക്കു സഹായം ലഭ്യമാക്കിയതിന് അവര്‍ അഭിനന്ദം അറിയിച്ചു. ഔഷധങ്ങളുള്‍പ്പെടെയുള്ള അവശ്യവസ്തുക്കളുടെ സ്ഥായിയായ വിതരണം തുടരേണ്ടതിന്റെയും പ്രതിരോധ മരുന്നു വികസിപ്പിക്കുന്നതിനുള്ള ഏകോപിതമായ പരിശ്രമങ്ങള്‍ നടത്തേണ്ടതിന്റെയും പ്രാധാന്യം അവര്‍ എടുത്തുപറഞ്ഞു. ജി-20 ചട്ടക്കൂടില്‍ നിന്നുകൊണ്ടുള്ള സാദ്ധ്യമായ സഹകരണത്തെക്കുറിച്ചും ഈ സാഹചര്യത്തില്‍ നടക്കാന്‍ പോകുന്ന വിഡിയോ കോഫറന്‍സിനെക്കുറിച്ചും രണ്ടു നേതാക്കളും സംസാരിച്ചു.
രാജ്യസഭാ ചര്‍ച്ചകള്‍ക്കിടെ ഭരണഘടനാദിനത്തില്‍ ഡോ.ബി. ആര്‍.അംബേദ്കറുടെ അനുകരണീയ സംഭാവനകള്‍ സ്മരിച്ച് പ്രധാനമന്ത്രി

ഇന്ത്യന്‍ ഭരണഘടനയെന്നത് നിയമങ്ങള്‍ മാത്രമല്ല, നമുക്ക് മാര്‍ഗനിര്‍ദേശവും പ്രചോദനവും ലഭിക്കുന്നതിന് ആവശ്യമാകുമ്പോഴെല്ലാം ആശ്രയിക്കാവുന്ന സാമൂഹ്യരേഖകള്‍ കൂടിയാണെന്ന് പ്രധാനമന്ത്രി നരേന്ദ്രമോദി പറഞ്ഞു. ഭരണഘടനാദിനത്തിന്റെയും ഇന്ത്യന്‍ ഭരണഘടനാ ശില്‍പി ബി.ആര്‍. അംബേദ്കറിന്റെ 125ാം ജയന്തിയുടെയും അനുസ്മരണ വേളയില്‍ നടന്ന ചര്‍ച്ചയില്‍ സംസാരിക്കുകയായിരുന്നു പ്രധാനമന്ത്രി. ഒരുമിച്ചു മുന്നേറാനുള്ള ശക്തി മാത്രമല്ല, ഭരണഘടന നമുക്ക് പ്രദാനം ചെയ്യുന്നതെന്നും ഈയൊരവസരത്തില്‍ ഭരണഘടനാ രൂപീകരണസഭയിലെ എല്ലാ അംഗങ്ങള്‍ക്കും ആദരാഞ്ജലികള്‍ അര്‍പ്പിക്കുന്നവെന്നും അദ്ദേഹം പറഞ്ഞു. ഡോ. ബാബാ സാഹേബ് അംബേദ്കറുടെ മാതൃകാപരമായ സംഭാവനകള്‍ രാഷ്ട്രത്തിന് മറക്കാനും തിരസ്‌ക്കരിക്കാനുമാവില്ലെന്നും അദ്ദേഹം ഓര്‍മ്മപ്പെടുത്തി. സര്‍ദാര്‍ പട്ടേലിന്റെ ജന്മവാര്‍ഷികത്തില്‍ നടന്ന ‘ഐക്യത്തിനുള്ള കൂട്ടയോട്ടം’ പരിപാടിയില്‍ ആദ്യമായി പ്രഖ്യാപിച്ച ‘ഏക് ഭാരത് ശ്രേഷ്ഠ് ഭാരത് ‘പദ്ധതിയുടെ രൂപരേഖയും പ്രധാമന്ത്രി വിശദീകരിച്ചു. പ്രസംഗത്തിനിടെ, ഡോ.അംബേദ്കര്‍, ജവഹര്‍ലാല്‍ നെഹ്‌റു, ഡോ.സര്‍വ്വേപ്പള്ളി രാധാകൃഷ്ണന്‍, മാക്‌സ്മുള്ളര്‍ എന്നിവരെ പരാമര്‍ശിച്ച പ്രധാമന്ത്രി, അവരുടെ വൈവിധ്യമാര്‍ന്ന കാഴ്ചപ്പാടുകള്‍ പ്രത്യേകം എടുത്തുകാട്ടി.
ഖനവ്യവസായ രംഗത്തു ചെക്ക്  റിപ്പബ്ലിക്കുമായി സഹകരണം.

ഖനവ്യവസായ രംഗത്തു ഇന്ത്യയും ചെക്ക് റിപ്പബ്ലിക്കും തമ്മില്‍ ഒപ്പ് വച്ച ധാരണാപത്രം സംബന്ധിച്ച് പ്രധാനമന്ത്രി ശ്രീ. നരേന്ദ്രമോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭയോഗത്തെ ധരിപ്പിച്ചു. 1960 കളില്‍ ചെക്ക് സഹായത്തോടെ റാഞ്ചിയില്‍ സ്ഥാപിച്ച കേന്ദ്ര പൊതുമേഖലാ സ്ഥാപനമായ ഹെവി എഞ്ചിനീയറിംഗ് കോര്‍പ്പറേഷന്റെ മൂന്നു പ്ലാന്റുകള്‍ നവീകരിക്കുന്നതിനാണ് ധാരണാപത്രം ഒപ്പു വച്ചത്.
യുഎസ് ഓപ്പണ്‍ മിക്‌സഡ് ഡബിള്‍സില്‍ വിജയിച്ച ലിയാണ്ടര്‍ പേസിനെയും

യുഎസ് ഓപ്പണില്‍ മിക്‌സഡ് ഡബിള്‍സ് കിരീടം നേടിയ ലിയാണ്ടര്‍ പേസിനെയും മാര്‍ട്ടിന ഹിംഗിസിനെയും പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ” ലിയാണ്ടര്‍ പേസും മാര്‍ട്ടിന ഹിംഗിസും വീണ്ടും നന്നായി കളിച്ചു. മഹത്തായ വിജയത്തിന് അഭിനന്ദനങ്ങള്‍. ഞങ്ങളെല്ലാം അത്യധികം ആഹ്ലാദത്തിലാണ്” – പ്രധാനമന്ത്രി പറഞ്ഞു.